Csupán három hónappal John Lennon lelövését követően
rálőnek Reagan elnökre Washingtonban.
Ma este őrizetbe vették,
azzal a váddal, hogy az elnökre
és a körülötte levőkre lőtt. A fiatalember John Hinckley Jr.
Ahogy Lennon meggyilkolása,
ez a lövöldözés is teljes nyilvánosság előtt történik,
és a gyanúsított a helyszínen marad.
Komoly biztonsági óvintézkedések voltak...
RIPORTER: PAT CLAWSON
...amikor Hinckley a bíróságra ért
egy golyóálló autóval, amelyet fegyveres szövetségi rendőrbírók kísértek.
A Lennon-üggyel szintén párhuzamosan
Hinckley szállodai szobájában találnak egy Zabhegyező-kötetet.
Védői azt tervezik, hogy elmezavarral bizonyítják ártatlanságát.
A skizofréniára úgy tekintenek...
A HINCKLEY-T VÉDŐ PSZICHIÁTER
...mint a legsúlyosabb mentális betegségre.
Olyan embereket sorolnak ide, akik hangokat hallnak,
hamis hitrendszereket alakítanak ki, amelyek aztán eluralják az életüket.
Carpenter szerint John Hinckley skizofréniában szenved,
és nem képes betartani a törvényt, se felfogni, amit tett.
Nem feltételezték, hogy ne találnák bűnösnek
elmezavar okán.
Azt feltételezték, hogy a közvélemény fel lesz háborodva.
Úgy értem, hogy dühösek lesznek.
FELHÁBORODÁS A HINCKLEY-ÍTÉLET MIATT
A Hinckley-ítélet: ártatlan elmezavar miatt.
A mai ítéletben sok New York-i szerint
csak kibúvó az elmezavarra hivatkozás.
Szerintem bű... bűnös, mert nem hiszem el
ezt az elmezavar-záradékot vagy mit.
Az emberek utálják, ha sikeres az elmezavarral védekezés.
Úgy fest, hogy kézenfekvőnek tekintik, ha förtelmes bűncselekményről van szó,
hogy az illető megfizessen érte.
ZABHEGYEZŐ
3. rész
A TÁRGYALÁS
Mark David Chapman, akit az egykori Beatles-tag,
John Lennon meggyilkolásával gyanúsítanak, a lövöldözés vádjában
ártatlannak vallotta magát elmezavar okán.
Ám amikor megkérdezték Chapmant,
hogyan vall az előre megfontolt gyilkosság vádjában,
azt mondta: „Beszámíthatatlanság miatt nem vagyok bűnös.”
1981. JANUÁR 6.
NARRÁTOR: KIEFER SUTHERLAND
Chapman nem tagadja, hogy rálőtt Lennonra.
És sok pszichiátriai vizsgálat után, beleértve a hipnózist is,
a védője úgy véli, zavart volt, amikor meghúzta a ravaszt.
Ellentmondásos védelem lesz, így felkészítik ügyfelüket a tárgyalásra.
BÜNTETŐBÍRÓSÁG
A törvény szerint, ha elmezavara volt,
amikor meggyilkolta John Lennont,
akkor fel kell menteniük beszámíthatatlanság miatt.
Akkor nem börtönbe, hanem egy állami intézetbe kerül.
- Pszichiátriára. - Pszichiátriára. Pontosan.
A kérdés a perben az lesz, hogy milyen elmeállapotban volt
a lövöldözés éjszakáján?
CHAPMAN ÜGYVÉDJE
Az egyetlen kérdés ezen a tárgyaláson az,
hogy zavart volt-e az elméje, vagy sem, a lövöldözés idején.
És szerintem a tanúink alátámasztják majd, hogy az volt.
Az más kérdés, hogy olyan esküdtszéket kapunk-e, akik úgy találják,
hogy beszámíthatatlanság miatt nem bűnös.
Úgy vélem, hogy rendkívül ellenséges a hangulat Mr. Chapmannel szemben.
Nem meglepő, de mégis az.
Szinte mindenki heves érzelmeket táplált az üggyel kapcsolatban,
és nyilvánvalóan igen ellenséges volt a légkör Chapman körül.
Az utolsó ügyvédje csupán
pár napot volt az ügyön, aztán halálos fenyegetések miatt kilépett.
Tudok róla, hogy mi is kaptunk a postával pár halálos fenyegetést.
Tudja, Lennon szinte istenszámba ment, és hogy merészeljük mi...
CHAPMAN ÜGYVÉDCSAPATÁNAK TAGJA
tudja, védeni ezt az embert, aki hidegvérrel meggyilkolta...
„Ezért még megfizetnek.”
Akkoriban a másik fontos tényező a Reagan elleni merényletkísérlet volt.
És az tényleg feltüzelte a közvéleményt
általánosságban az elmezavarral való védekezéssel szemben.
Tudtuk, hogy az árral szemben úszva kell majd küzdenünk.
Az ügyészség nem fogadja el az elmezavarra való hivatkozást.
Úgy tartják, hogy Chapman a hírnévért gyilkolta meg Lennont.
Jelen interjú keretein belül
nem fogom használni a vádlott nevét...
ÁLLAMÜGYÉSZ
...mert nem akarok részesévé válni semmiféle,
helyzetnek, amely név szerint rá tereli a figyelmet.
Tehát ismétlődően „vádlott”-ként fogok rá hivatkozni.
A nevét nem fogom használni.
NEW YORK-I RENDŐRSÉG
Ez a vádlott azt akarta, hogy letartóztassák,
mert ez az, amivel magára tudja vonni a figyelmet.
Nem próbált elmenekülni a bűncselekmény helyszínéről.
Könnyűszerrel elrohanhatott volna, hogy elérje a metróalagutakat,
és így próbáljon megszökni, vagy befuthatott volna a parkba, de nem tette.
Csak állt ott és várt.
Az elméletük az volt, hogy Chapman élete kész csőd volt,
semmiben nem volt sikeres, téveszméi voltak a saját kiválóságáról,
és nagy nyilvánosságot akart.
Az racionális, épelméjű dolog, hogy valaki megöljön egy másik embert
hidegvérrel, miközben tisztában van vele, hogy ennek következményeképpen
nagy valószínűséggel börtönben köt ki, és élete végéig ott lesz,
vagy egy pszichiátrián éli le az életét?
A FÉRFI, AKI LELŐTTE LENNONT
Csak hogy írjanak róla egy-két cikket
az újságok címlapjára?
Ez egyszerűen értelmetlen.
NÉV: CHAPMAN MARK DAVID CÍM: SOUTH KUKUI ST. 55.
38-AS KALIBERŰ REVOLVER
Az ügyészek elmagyarázzák az esküdtszéknek, hogy Chapman tettei
a lövöldözést megelőzően nem voltak véletlenszerűek, sem elmezavarra utalóak,
hanem egy aprólékosan megtervezett gyilkosság derül ki belőlük.
RIPORTER: LINDA TAIRA
A fegyver, amellyel megölték John Lennont,
a J&S Enterpriseshoz vezette a New York-i hatóságokat.
Egy eladási nyugta szerint
a fegyvert Mark Chapman ez év október 27-én vásárolta.
A fickó normális, becsületes embernek tűnt, amikor vette.
Megveszi, elmegy, és hat héttel később ilyesmit csinál.
Mi a frászt lehet csinálni?
A vádlott viselkedése a bűncselekményt megelőzően,
arra utalt, hogy racionális volt.
Hozta a fegyvert... eljött New Yorkba... de nem volt hozzá tölténye.
Miután New Yorkban nem sikerült lőszert vennie,
elment a georgiai Atlantába meglátogatni egy barátját,
és tőle szerzett.
Más is van.
A gyilkosság előtt találkozott néhány rajongónővel,
akik rendszeresen a Dakota előtt álltak, és próbáltak találkozni
John Lennonnal, amikor bement vagy kijött az apartmanház kapuján.
Szóval, nem volt semmi jele annak, hogy olyan mentális betegségben
szenvedett volna,
aminek következtében ne tudott volna megfelelően funkcionálni.
De a Rikers-szigeten az ügyvédcsapata által a tárgyalás előtt
rögzített felvételekből kiderül, milyen összefüggéstelen Chapman gondolkodása.
Már teljes mértékben megértettem, hogy mi történt,
és nagyon világos és nagyon racionális.
Őszinte meggyőződésem, hogy azért öltem meg John Lennont,
hogy ezáltal minél több ember elolvassa a Zabhegyezőt.
Már minden erőmet ennek a célnak fogom szentelni.
Az emberek azt kérdezik tőlem: „Miért ölte meg Lennont?” És...
És azt felelem: „Hát, ő azt mondta, azért,
hogy népszerűsítse a Zabhegyező olvasását.”
És akkor értetlenül néznek rám, és én azt mondom:
„A kérdésük valamiféle észszerű magyarázatot feltételez arra,
tudja, hogy egy őrült miért öl meg egy másik embert hidegvérrel.”
Mondtam: „Soha nem fognak észszerű magyarázatot kapni arra,
hogy egy őrült miért követett el őrültséget.”
A könyv szereplője egy Holden Caulfield nevű tizenéves fiatalember,
aki egy hétvégén New Yorkba utazik, és kiábrándul attól,
hogy egyszeriben felszínesnek látja a világot.
Tudja, gyerekként azt halljuk, hogy a világ csak egyféleképpen működik,
és ahogy növünk, látjuk,
hogy vannak olyan aspektusai, amelyek hamisak és felszínesek.
Chapman azt mondja az ügyvédcsapatának,
hogy ő a generációja Holden Caulfieldje, és az a küldetése,
hogy megszabadítsa a világot a szerinte felszínes emberektől.
A következőt mondom John Lennonról...
FELVÉTEL/TÖLTÖTTSÉG
„Csak szeretet kell.” Hallották már ezt valaha?
Nos, erre én ezt mondom:
Csak szeretet kell, és 250 millió dollár.
Ő volt a legnagyobb, legfelszínesebb szemétláda, aki valaha élt.
Nem akartam hagyni, hogy a világ még tíz évig szenvedjen
a kamujai egész tárházától.
Véleményem szerint nyilvánvalóan őrült volt, tudja,
amikor találkoztam vele,
és csak egy tanúvallomás kellett,
ami bizonyítja azt a tényt, hogy, tudja,
nem volt kapcsolata a valósággal,
és hogy nyilvánvalóan mentális beteg.
Azt kideríteni, hogy valaki miért őrül meg, nehéz,
nehéz dolog.
De nyilván van egy csomó ember, akinek van némi rálátása.
Szóval, elmentünk interjút készíteni olyan emberekkel, akik régen ismerték.
Az ügyvédcsapat elutazik Chapman szülővárosába, Georgiába,
és beszél a gyerekkori barátokkal.
Amikor megismertem Markot, akkor úgy tűnt, hogy minden rendben van.
A tipikus amerikai család.
De ahogy telt az idő,
észrevettem, hogy valami baljós dolog történik.
GYEREKKORI BARÁT
Azt mondták neki: „Menj a szobádba!”
És aztán Mark apja utánament, és verni kezdte egy övvel,
sőt a csatos végét használta...
és elborult az agya, és csak csépelte.
De aztán abbahagyta, és elment,
és akkor hallani lehetett lent, ahogy veri Mark anyját.
Konkrétan péppé verte az anyját.
Aztán Mark apja bement a hálószobába,
vagy oda, ahol a tévé volt, és leült,
aztán fél óra múlva egész más ember volt.
Egyszerűen átkattant.
Egyik nap átmentem Markhoz, és azt mondta:
„Hé, nézd! Van egy kis marihuánám.”
De aztán felbukkant a meszkalin,
aztán jött az ópium, utána meg az LSD
Kaliforniából.
És egy bizonyos hétvégén Mark nyolc adag LSD-25-öt vett be,
ami nagyon erős volt, és eltűnt egész hétvégére.
Vasárnap este beszéltem Markkal, és kérdeztem:
„Hol voltál egész hétvégén?” Azt mondta: „Haver, nem fogod elhinni.
Láttam Jézus Krisztust, és egyszerűen gyönyörű volt,
és beszélt hozzám.”
Zaklatott gyerekkora Chapmant egy atlantai helyi gyülekezethez vezeti.
Mark elég magányos farkas volt, nem volt sok barátja,
és az volt a benyomásom, hogy a családi élete boldogtalan.
Kipróbálgatta a drogokat, és nagyon-nagyon...
LELKÉSZ
...mélyen beleásta magát a hard rockba és az acid rockba.
Akkoriban délen
az emberek azonosultak a helyi gyülekezettel,
és a legtöbbjük elég aktív és elég hűséges volt a gyülekezetben.
Marknak tudomásom szerint nem volt egyházi háttere.
És így, amikor megvallotta Krisztusba vetett hitét,
az én kiváltságom volt megkeresztelni épp ebben a szentélyben,
és én lettem a lelkipásztora.
Azonnal talált egy csoportot, akik szerették és elfogadták.
És nagyon vonzódott az egyik lányhoz az ifjúsági csoportból.
Jessicához.
Általában azzal szoktam kezdeni, hogy:
„Régen Mark Chapmannel randiztam...
VOLT BARÁTNŐ
...aki később megölte John Lennont.”
És akkor mindenki ledöbben.
Jessica Blankenship, a volt barátnő,
koronatanúnak bizonyulhat Chapman tárgyalásán.
Tizenhat éves voltam,
és egy elvonuláson voltam a gyülekezetemmel.
Valaki meghívta őt is, hogy jöjjön el.
Elég jó fejnek és érzékenynek tartottam, tudja.
Az érzései tényleg átjöttek, amikor beszélt.
Kiváló humorérzéke volt.
Azt hiszem, odavoltam érte.
Remek gitáros volt,
és bármit el tudott játszani.
A Beatlest különösen szerette, egész addig, amíg John Lennon azt nem mondta,
hogy ők népszerűbbek, mint Jézus Krisztus.
Többet akarta tanulmányozni a Bibliát, és elmélyíteni a hitét.
A baj az volt, hogy nagyon depressziós lett.
Sokszor kiöntötte a szívét, hogy milyen szomorú,
és hogy úgy érzi, nem tud így élni.
Úgy éreztem, hogy idegösszeomlást kapott.
Könyörögtem neki, hogy kérjen pszichológiai segítséget,
de ő azt mondta:
„Nem kell beszélnem senkivel.”
Akkor történt az is, hogy elkezdett velem kiabálni,
és azt hiszem, akkoriban kezdett a kapcsolatunk megromlani.
A kapcsolat felbomlása után
Chapman keresi az újrakezdés lehetőségét.
Úgy dönt, hogy Hawaiira költözik.
Gondoljanak bele! Hawaiion élni csodás!
Az időjárás tökéletes. Ideális hely.
Olyan, mint az édenkert.
De kezdtem megint depressziós lenni,
és torkig voltam mindennel,
a dolgokkal, amiket olyan jónak hittem, és pont ellenkezőleg sültek el.
Elautózott arra a gyönyörű helyre az óceánnál,
és fogott egy slagot,
és az egyik végét a kipufogóba tette, a másikat meg visszavezette a kocsiba.
Aztán csak ült ott, és várta a halált.
Megkönnyebbülés volt, amikor rájöttem, hogy meg fogok halni.
Az élet tényleg pocsék.
Az ügyvédcsapat szerint az öngyilkossági kísérlet
Chapman mentális problémáinak bizonyítéka,
de ez csak a vádat erősíti meg abban, hogy a férfi figyelemre vágyik.
Amit csinált, azt én megjátszott öngyilkosságnak nevezném.
És újra egy olyan tett, ami azt szolgálja, hogy magára vonja a figyelmet.
Egy 25 éves emberről beszélünk, akinek a múltbéli cselekedetei közül...
egyik sem volt különösebben figyelemreméltó,
emiatt frusztrált volt,
és volt egy olyan személyiségzavara, amitől úgy érezte, méltó a figyelemre.
Hihetetlen szerencsétlenség, hogy úgy igyekezett,
megszerezni ezt a figyelmet, hogy elbitorolta,
egy olyan ember hírnevét, mint John Lennon.
1981. JÚNIUS 22.
A világsajtó most gyűlik össze Mark Chapman tárgyalására.
Azt remélik, végre megértik, hogy a világ ekkora ikonját
miért lőtték le hidegvérrel.
New Yorkban két tucat nézőt motoztak meg...
BÜNTETÉS-VÉGREHAJTÁS
...majd engedtek be Chapman tárgyalásának megnyitására.
Ez volt az esküdtek kiválasztásának első napja,
egy hosszú tárgyalás kezdete.
Riporterek hada és néhány néző várakozott, hogy bejusson a tárgyalóterembe.
SAJTÓ
Imádom a tárgyalásokat.
Nagyszerű lehetőségnek találom, hogy drámát lássak.
Van egy bizonyos fajta izgalom, ami beüt...
ÚJSÁGÍRÓ
...és felszökik az adrenalin.
Zöldfülű riporter voltam, és ez volt az egyik első nagy sztorim.
Az egész világ figyelt.
Tényleges szándéka volt megölni John Lennont.
Ténylegesen tudta, mit tesz, amikor megölte John Lennont.
Az érzelmek elszabadulnak,
és a Chapmanről alkotott vélemények továbbra is megoszlanak.
Szeretjük Johnt!
Megölni egy legendát, egy kedves, békés embert, mint John Lennon...
- Halálbüntetés járna. - John hitt a békében.
Üzenem mindenkinek, aki igazi Lennon-rajongó,
ne bántsátok a fickót!
Mert John Lennon nem örülne neki. Ő nem erről beszélt.
John a megbocsátásban hitt.
Az emberek emberek, nem számít, hogy milyenek.
Beteg... Egyszerűen beteg a fickó. Ennyi az egész.
Biztos akad olyan barátja, aki szerint a viselkedése nem volt normális,
de nem volt bizonyíték, ami arra utalt volna,
hogy olyan súlyos mentális betegségben szenvedett, hogy ne tudta volna,
hogy mit tesz, vagy hogy az rossz.
Ez a kulcskérdés az ügyben.
Nagy volt az izgalom, amikor összegyűltünk
a tárgyalóterem előtt,
várva, hogy kinyíljanak az ajtók, és elkezdődjön a játszma.
Ez volt a jelenet a 13. emeleten,
Dennis Edwards bíró terme előtt.
A folyosó nyüzsgött a riporterektől és a beözönlött emberhadtól,
akik a világ minden tájáról jöttek a szenzációs gyilkossági ügy miatt.
Mindenki a tárgyalóterem előtt volt,
arra várva, hogy kinyíljanak az ajtók.
De miután eltelt egy óra, sőt több is,
elkezdtünk aggódni, hogy valami történik,
és mi nem vagyunk a részesei.
A bíró úgy döntött, hogy belátása szerint zárt teremben tárgyal.
Úgyhogy nem volt bent más, csak én,
a főügyész, a védőügyvédek és a bíró.
A tárgyalóterem zárt ajtajai mögött
váratlan fordulatot vesznek az események.
Chapman bűnösnek vallotta magát. Mi meg erre: „Mi?”
Még furcsább a magyarázat, amit Chapman adott arra,
hogy miért vallotta magát hirtelen bűnösnek.
Azt mondta, Isten eljött hozzá a cellába, és azt kérte, vallja bűnösnek magát.
És elmondása szerint hatalmas megkönnyebbülést érzett utána.
A rádió előtt ülök,
rockzenét hallgatok,
és érzem, hogy a Szentlélek a szívemhez szól.
És aznap este tudtam, az Úr azt akarja, valljam bűnösnek magam.
De nem akartam. Én azt akartam folytatni.
Mondtuk a bírónak, hogy ez, tudja,
újabb bizonyíték az őrületére.
És erre a bíró: „Vannak rokonaim, akik azt hiszik, hogy naponta beszélnek
Istennel, mégsem mondom rájuk, hogy őrültek.”
És ezzel nagyjából vége is volt.
Isten mondta, hogy tegye meg. Azt mondta Chapman,
hogy ezért vallja magát immár bűnösnek
a Beatles-tag John Lennon megölésében.
Ha egy bíró előtt áll egy vádlott, aki hajlandó arra,
hogy bűnösnek vallja magát és lemondjon a tárgyalásról, az a bírónak megfelel.
Bizonyos mértékig nem voltam meglepődve,
mert beszélt már korábban is arról,
hogy mennyire félt, hogy ha a pszichiátriára kerül,
akkor démonok fogják körbevenni.
És hajthatatlan volt:
nem akart pszichiátriára menni,
a nyilvánvaló őrültsége dacára sem.
Chapman vallomása megszakította a tárgyalást, amely felfedhette volna,
hogy miért lőtt négy golyót a modern zene egyik legnagyobb sztárjába.
Jonathan Marks védőügyvéd
azt mondta, hogy nagyon csalódott az ügyfele döntése miatt.
Nagy várakozás övezte azt, ami...
VÉDŐÜGYVÉD
...szerintem izgalmas, érdekes és hasznos tárgyalás lett volna.
Mert szerintem sokan
tanultak volna abból, hogy...
ki Mark Chapman, és ezáltal az elmezavarra hivatkozásról.
- Maga szerint elmezavaros? - Igen, biztos.
- Kétségtelenül. - Jogi nézőpontból?
Jogi nézőpontból. Így van.
Igen, a pszichiátriai szakvélemény mindenképpen döntő fontosságú lett volna.
Az ügyészek... az ő leírásuk, miszerint a figyelmet akarta felkelteni,
és hogy téveszméi voltak a saját kiválóságáról...
Igen, részben így írták le Chapmant és a viselkedését,
de ez egyáltalán nem a teljes kép volt.
Az őrületének mélységei messze nagyobbak voltak,
mint amit elismertek.
Dr. Liza Gold igazságügyi pszichiáter szakterülete
a beszámíthatatlanságra hivatkozás.
Nem vett részt Chapman ügyében,
de kiértékeli az akkori megállapításokat.
Az ügyvéd azt mondta: „Nem hiszem, hogy alkalmas tárgyalásra.”
IGAZSÁGÜGYI PSZICHIÁTER
Nem tudom, mi oka volt a bírónak azt mondani:
„Szerintem meg az.” Ő bíró.
Nem elmeorvos-szakértő.
Én még egy alkalmassági beszélgetésre szavaztam volna.
Jó lett volna, ha valaki megkérdezi tőle:
„Miért gondolja meg magát?”
Az a gyanúm, hogy kezdett összeroppanni
a közelgő nagy horderejű médiafelhajtás okozta stressz hatására.
Miközben az ítéletére vár a Rikers-szigeten,
kezd nyilvánvalóvá válni Chapman mentális állapotának súlyossága.
Ezt a feljegyzést azt aktába írtam.
„1981. július 12-én Mark Chapman heves pszichotikus epizódot élt át
a Rikers-börtönsziget kórházában.
Széket hajított egy televízióba,
és magas hangon gúnyolódva azt mondta, hogy ő egy démon.
Akkor bezárták a cellájába, ahol fel-alá ugrálni kezdett,
felmászott a cellája rácsára majommódra rikoltozva és huhogva.”
Mire találkoztam vele, már be volt gyógyszerezve
egy erős antipszichotikus szerrel.
Azt mondta nekem, hogy két démon szállta meg.
Addigra már bűnösnek vallotta magát.
Nem származhatott ebből semmi haszna.
Azt gondoltam, hogy ez megint erős bizonyíték
az elmezavarára.
A lövöldözést követő hónapokban
Yoko még mindig küszködik John hirtelen elvesztésével.
Nagyon jól éltünk New Yorkban együtt,
és ennek vége, tudja.
És az, hogy ráadásul ilyen hirtelen távozott,
szerintem az is hatott rám, mert ha lassú folyamat lett volna,
akkor megbeszélhettük volna, vagy bármi.
De az utolsó John, akire emlékszem, egy nagyon szociális,
energikus, emelkedett szellemű srác.
Chapman az ítélethozatalra megjelenik a nyilvánosság előtt.
Ügyvédcsapatának ez az utolsó esélye,
hogy az elmeállapota miatt kérvényezzék a felmentését a tárgyalás alól.
A hatóságok nem kockáztattak Chapmannel.
Túl sok elszánt Lennon-rajongóra számítottak a helyszínen,
ezért Chapman példátlan biztonsági intézkedések mellett ért ma a bíróságra.
Amikor a vádlottat elítélték,
a tárgyalóterem nyitva volt, ezért a nagyközönség megtöltötte a termet.
Az első néhány sort megtöltötték
a riporterek és a sajtó képviselői.
Az őrök fémdetektorokat használtak, minden belépőt átvizsgáltak.
A teremben Mark David Chapman
az inge alatt golyóálló mellényt viselt,
és J. D. Salinger Zabhegyezőjének egy puhakötésű példányát markolva ült.
Láttuk Chapmant a kezdeti vádemelésnél,
és láttuk Chapmant azután, hogy bűnösnek vallotta magát.
Az ítélethozatal lehetőség lett arra, hogy igazán meghallgassuk őt.
Chapman nem utalt az emberre, akit meggyilkolt,
amikor élt a lehetőséggel, és felszólalt a bíróság előtt.
Ehelyett Chapman felolvasott egy bekezdést abból a könyvből,
amit a bírósági eljárások alatt magánál tartott,
J. D. Salinger Zabhegyező című könyvéből.
ZABHEGYEZŐ
Soha nem fogalmazta meg az okát,
hogy miért ilyen jó dolog népszerűsíteni a könyvet.
Olyan fontosnak érezte ezt a könyvet,
hogy azt vallotta, hogy amiatt követett el egy ilyen tettet.
Akar tudni valamit?
A NEW YORK-I RENDŐRSÉG NYOMOZÓJA
Az ügy minden résztvevője olvasta, csak én nem.
Én egyszerűen nem vettem be.
Ez az első alkalom, hogy nyilvánosan elismerem, nem olvastam ezt a könyvet.
Megpróbálja Holden Caulfieldre változtatni a nevét.
Tudja, megpróbál azokká az emberekké válni.
Ez igazán... igazán nem észszerű ok,
azt hinni, hogy valaki mássá változhat,
de azt elárulja, mennyire nem akart önmaga lenni.
A mai napon Chapman két pszichiátere
további kezeléseket sürgetett.
Volt egy dokink, aki azt mondta, hogy őrült,
és volt egy dokink, aki azt mondta, hogy nem őrült.
Aztán nekik volt egy dokijuk, aki azt mondta, hogy őrült,
és nekünk volt egy másik, aki szerint nem.
Én csak azt tudom, hogy nagyon sok pszichiáterrel beszéltem munka közben,
akik közül a legtöbb maga is őrült volt.
Chapmant 20 évtől életfogytig terjedő büntetésre ítélték
- Lennon megöléséért. - ...Chapman ítélete
20 évtől életfogytig terjedő szabadságvesztés.
Nem merült fel, hogy nem vonható felelősségre
előre megfontolt gyilkosságért.
A védőügyvéd nem a tényeket vitatja, csak a következtetést.
Teljesen. Gondosan kitervelte.
Sikeresen végrehajtotta. Szándékos, de elmezavaros tett volt.
Maga Marks, igaz?
Akkor már Jonathannel tudtuk, hogy börtönben fogja tölteni
élete hátralévő részét, és azt, hogy ha börtönbe kerül,
akkor semmiféle pszichiátriai kezelést nem fog kapni.
És nekem nem ez tűnt a megfelelő végeredménynek.
Yoko a Dakota-házban marad fiukkal, Seannal,
és próbálja feldolgozni a történteket.
Az egyetlen dolog, amit bánok, az az, hogy Johnnak
így kellett meghalnia, tudja.
Egyesek szerint, ha John nem Amerikában lett volna,
ha például Nagy-Britanniában lett volna, akkor nem lövik agyon.
Talán óvatosabbnak kellett volna lennünk.
John halálát követően
mindannyian rettentő sokkhatás alatt álltunk.
Mind elég fásultak voltunk.
LENNON FÉNYKÉPÉSZE
Yoko akkoriban valóságos pillér volt.
És John nem úgy halt meg, hogy öngyilkosságot követett el,
vagy be volt drogozva... vagy... szívrohamot kapott.
Nem, Johnt meggyilkolták,
és nekem nagyon fontos volt, hogy ezt megmutassam a világnak.
John és én mindig a békés világ megteremtésén dolgoztunk.
És az nagyon ironikus, hogy John, aki úgy imádta a békét,
ilyen erőszakos halált halt.
Emlékszem, hogy Yoko azt mondta, hogy ha a zászlóvivő elesik,
valakinek fel kell vennie a zászlót, és folytatni.
Yoko megtalálta a módját,
hogy John halálát végül a jó szolgálatába állítsa.
Amikor közzétette John véres szemüvegének képét
egy lemezborítón,
akkor sokan elborzadtak, hogy nem szabadna ilyesmit csinálnia.
Felhívott aznap reggel, hogy segítsek lefotózni a szemüveget.
Elmentem a Dakotába, kitettem pár lámpát,
és Yoko úgy akarta, hogy az ablakpárkányon legyen a szemüveg egy pohár vízzel,
és az ablakban mögötte a Central Park.
Úgy éreztem, hogy ez az ő képe, ezért felvettem a másik fényképezőgépemet,
és lefotóztam őt, ahogy megcsinálja a képet.
Ha megnézzük a szemüveg fotóját,
akkor érezzük azt a borzalmat.
És ez annak csak a töredéke, amit Yoko érez,
mert ő ott volt.
Látta, mi történt a szemüveggel.
De ha a képet nézve rosszul érezzük magunkat,
akkor kicsit el tudjuk képzelni, mit érez Yoko.
A szemüveg, amit az utolsó percben viselt,
egyfajta kinyilatkoztatása annak, hogy a fegyvertartást korlátozni kell.
FEGYVERKORLÁTOZÁST MOST
EMLÉKEZZÜNK JOHNRA
Valamit tenni kell a fegyverekkel,
korlátozni a tartásukat, és megváltoztatni azok gondolkodását,
akiknél fegyver van.
Ez borzalmas.
Ha Chapmannek kése lett volna, nem pisztolya, John Lennon talán még élne.
A pisztoly nagyon sokszor halálos. Nincs visszaút.
A döntés, hogy megtegye valaki...
A KORLÁTOZÁS NEM ÖL MEG
...igazából jöhet elég hirtelen is.
És úgy tűnik, ez történt Chapmannel is.
ELÉG A PISZTOLYOKBÓL!
Chapman már közel tíz évet tölt magánzárkában,
amikor elfogadja az ajánlatot, hogy interjút adjon a börtönben
Larry King talkshow-műsorvezetőnek.
ÉLŐ
Ma este 12 éve, hogy meghalt a zene,
amikor Mark David Chapman agyonlőtte az egykori Beatles-tag John Lennont...
SZERETLEK, JOHN
Ez volt az első alkalom, hogy az amerikaiak közvetlenül hallották
John Lennon gyilkosát.
Mark David Chapman jelentkezik az Attica Büntetés-végrehajtási Intézetből,
John Lennon halálának 12. évfordulóján.
Mark, miért most? Miért most mondja el a történetet?
Hát, Larry, most jól vagyok.
Már jó pár éve jól vagyok.
JOHN LENNON MERÉNYLŐJE
Jól érzem magam.
Mindig motoszkált bennem olyasmi, hogy szeretném kiadni,
elmondani az embereknek, miért tettem azt, amit.
Akkoriban szét voltam esve.
És nem tudtam, ki vagyok, de már tudom.
Ilyen körülmények között biztos naponta megbánja a tettét.
Megbántam. Sajnálom, amit tettem.
Már felfogom, hogy tényleg kioltottam egy ember életét.
Akkoriban ő egy lemezborító volt nekem.
Nem létezett, akkor sem, amikor aznap találkoztunk előtte,
amikor aláírta nekem a lemezt, amit nagyon szívélyesen megtett.
És nem volt felszínes, ami azt illeti. Nagyon türelmes volt.
De nem láttam másnak...
- csak egy sekélyes hírességnek... - Oké.
- ...aki nem érez igazán. - Ön szerint
mi gyógyította ki az állítólagos skizofréniából?
Nos, nem a gyógyszerek, nem az orvosok, hanem az Úr.
Mark David Chapman a saját szemében csődtömeg volt.
Valaki fontossá akart válni, Larry.
Nem tudta, hogyan kezelje azt, hogy egy senki.
Megpróbált valakivé lenni az évek alatt.
De ahogy fokozatosan romlott az állapota...
És szerintem akkor skizofréniás volt.
Senki nem mondhatja, hogy nem voltam.
Noha feleltem a tettemért, Mark David Chapman fellépett valami ellen,
amit felszínességnek észlelt,
valami ellen, amire dühös volt, hogy olyasmivé váljon, ami nem volt,
hogy legyen valaki.
Chapman azt mondja, már más ember,
újjászületett keresztény, aki bánja, amit tett.
Most először, és majdnem 20 börtönben töltött év után...
2000. OKTÓBER 3.
...Chapman a kegyelmi bizottság elé járul, hogy a szabadon bocsátását kérje.
Yoko Ono írt a kegyelmi bizottságnak.
„Ha elengedik Chapmant, akkor én és John két fia, Sean és Julian,
életünk végéig nem fogjuk biztonságban érezni magunkat.”
Meg kéne bocsátani Mark David Chapmannek?
Tudom, hogy a pápa, elment a börtönbe,
és... ellátogatott a börtönbe, és megbocsátott annak az embernek,
aki merényletet kísérelt meg ellene, vagy valami ilyesmi.
De én nem vagyok a pápa.
Nagyon nehéz megbocsátanom a történteket.
Ez Chapman harmadik kegyelmi bizottsági meghallgatása.
Jelenleg 49 esztendős...
2004. OKTÓBER 5.
...és az Attica Állami Börtön fogvatartottja közel 24 éve.
Chapman 2000-től jogosult benyújtani kegyelmi kérvényt,
amit minden egyes alkalommal elutasítottak.
Szerintem borzalmas, hogy valakit, aki megölt egy Beatles-tagot,
esetleg kiengedhetnek a börtönből.
Még mindig látogatom.
Nagyobb büntetést kapott, mint azt sokan hiszik,
mert elszigetelten kell élnie a börtönben.
Még a kápolna szertartásaira se mehet, nehogy bántódása essen
a rabtársai keze által.
Bármilyen más körülmények között
elmezavarosként tárgyalták volna az ügyét.
Amikor a küszködéséről és a rá nehezedő kényszerről beszélt,
azt nevezzük pszichózisnak.
Ha olyasvalakit lőtt volna le, aki nem híres,
akkor szerintem már nem lenne börtönben. De a rossz embert lőtte le.
Mély meggyőződésem, hogy már nem veszélyes.
Az az ember, aki megpróbálta megölni Reagan elnököt,
nemrég szabadult, és elmezavarosként tárgyalták az ügyét.
John Hinckley Jr.-t elmezavar miatt nem találták bűnösnek
a Reagan elnök elleni fegyveres támadásban.
John Hinckley Jr.-t szabadon engedik
35 év után, hogy az anyjával éljen.
RENDŐRSÉG RENDŐRBÍRÓ
Sikeresen kezelték egy pszichiátrián,
és a továbbiakban nem tekintik veszélyesnek a társadalomra.
Azért vagyok ma itt, hogy felszólítsam New York Állam Kegyelmi Bizottságát...
NEW YORK ÁLLAM KÖZGYŰLÉSE
...tagadja meg Mark Chapman szabadon bocsátását.
NE HAGYJ CSERBEN, KEGYELMI BIZOTTSÁG
Ezalatt Mark Chapman börtönben marad,
ahol csak korlátozottan jut pszichiátriai kezeléshez.
Tudja, én próbálok együttérezni minden ügyfelemmel,
tudja, ami néha...
nehezebben megy, mint máskor.
És volt bennem együttérzés feléje.
Ki a megmondhatója, miért őrül meg valaki?
Úgy értem, hogy szerintem nem akart megőrü... Tudja,
ha lett volna választása,
akkor nem hiszem, hogy őrült akart volna lenni, de az volt, tudja.
És emiatt együttéreztem vele.
John Lennon több mint 40 éve halt meg,
de az utolsó interjújában mondottak még ma is fontosak.
JOHN LENNON UTOLSÓ INTERJÚJA 1980. DECEMBER 9.
Úgy tűnt, hogy a világ alaphangulata és működése,
vagy mindaz, ami ért valamit,
együtt elvezetett a „szeretet, szeretet, szeretet”-dologhoz.
És küzdöttünk...
hogy szeressünk, hogy szeressenek, és hogy ezt kifejezzük.
Tudod, van valami fantasztikus a szeretetben.
Szeretnék annyira szeretetteli lenni, amennyire csak lehet.
Még mindig hiányzik, különösen most, mert...
A világ nincs egészen rendben, és úgy tűnik, hogy mindenki szenved.
És ha ő itt lenne, akkor minden...
máshogy lenne, szerintem.
Ha most az apádra gondolsz,
mik a legcsodásabb emlékek, amik beugranak?
Miről gondolod, hogy:
„Igen, ez összefoglalja a kapcsolatomat apámmal”?
A rólam és apámról készült felvételeken... mindig az ölében ülök.
Tudja, csak együtt vagyunk.
Mert tényleg ez volt. Mindig együtt voltunk.
Tudtam, hogy ott van, tudtam, hogy az apám...
és tudtam, hogy szeretem.
Szerinted mi volt apád legnagyobb adománya a világnak?
A zenéje mindenkit megérintett,
majdnem mindenkit az egész világon.
Vagyis... És ez csodálatos, hogy mekkora hatással lehet a zene az emberekre.
És neked mi volt ő?
Nekem az apám volt.
A feliratot fordította: Binder Natália